CELEX: 62021TN0531
Language: sl
Date: 2021-08-31 00:00:00
Title: Zadeva T-531/21: Tožba, vložena 31. avgusta 2021 – QN/Komisija

15.11.2021   
            
            
               SL
            
            
               Uradni list Evropske unije
            
            
               C 462/47
            
         
      Tožba, vložena 31. avgusta 2021 – QN/Komisija
      (Zadeva T-531/21)
      (2021/C 462/56)
      Jezik postopka: angleščina
      
         Stranki
      
      
         Tožeča stranka: QN (zastopnici: L. Levi in N. Flandin, odvetnici)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep tožene stranke, da tožeča stranka ne napreduje, ki je razviden iz Upravnega obvestila št. 32-2020, objavljenega 12. novembra 2020, s katerim je bilo zaključeno napredovalno obdobje 2020 in v katerem je bil naveden seznam napredovanj, na katerem ime tožeče stranke ni bilo navedeno;
               
            
                  —
               
               
                  prav tako za ničen, v obsegu, v katerem je to potrebno, razglasi sklep tožene stranke z dne 1. junija 2021, s katerim je bil zavrnjen ugovor tožeče stranke zoper sklep o nenapredovanju;
               
            
                  —
               
               
                  naloži plačilo odškodnine za nepremoženjsko škodo, ki je nastala tožeči stranki;
               
            
                  —
               
               
                  toženi stranki na podlagi člena 89 Poslovnika Splošnega sodišča naloži, naj predloži anonimiziran prepis zapisnika skupnega odbora za napredovanja in zapisnika s sestanka predstavnikov osrednjega odbora uslužbencev in generalnega direktorja generalnega direktorata TAXUD,
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri razloge.
      
                  1.
               
               
                  Prvi tožbeni razlog: kršitev člena 45 Kadrovskih predpisov in člena 4(1) Sklepa Komisije C(2013) 8968 final z dne 16. decembra 2013.
               
            
                  2.
               
               
                  Drugi tožbeni razlog: kršitev načela enakega obravnavanja – kršitev člena 41(1) Listine Evropske unije o temeljnih pravicah – kršitev pravil objektivnosti in nepristranskosti.
               
            
                  3.
               
               
                  Tretji tožbeni razlog: kršitev obveznosti obrazložitve – kršitev člena 41(2) Listine Evropske unije o temeljnih pravicah v povezavi s kršitvijo člena 296(2) PDEU.